=== Skoleflyvning ===
Aarhus Airport er hjemsted for [[Greybird Pilot Academy]], en større pilotskole som i 2018 havde syv mindre skolefly stationeret i lufthavnen, hvor der også er bygget undervisningslokaler, administration og hangarer. I 2017 stod Greybird for omkring 25% af skoleflyvningstrafikken på Aarhus Airport. Lufthavnen benyttes desuden som træningslufthavn af en række større flyselskaber, bl.a. [[Danish Air Transport]], [[Primera Air|Primera]] samt det hollandske [[KLM]]. Flyvevåbnet udfører også enkelte anflyvninger af lufthavnen som led i træningen af deres piloter. Den store mængde skoleflyvning medførte, at antallet af operationer (starter og landinger) i lufthavnen i 2017 overgik [[Aalborg Lufthavn]] med næsten 10%, trods et noget lavere passagertal.
Historie Bygninger,_konstruktioner_og_anlæg Foreninger Organisationer